
ROMÂNIA

JUDEŢUL VRANCEA


           CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea acordării unui sprijin financiar 

 Parohiei „Sf. Ștefan cel Mare” Focşani 
             Consiliul Local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de Primarul Municipiului Focşani, prin care se propune aprobarea acordării unui sprijin financiar Parohiei „Sf. Ștefan cel Mare” Focşani şi raportul comun întocmit de Direcţia economică şi Direcția managementul proiectelor și investițiilor,  înregistrat la nr. 31022/12.04.2018;

          - văzând avizul favorabil al Comisiei de buget şi administraţie publică;

          - având în vedere adresa transmisă de Parohia „Sf. Ștefan cel Mare” Focşani  înregistrată la nr. 17618/01.03.2018;

         - în conformitate cu prevederile O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute în Romania şi H.G.R. nr.1470/2002 privind aprobarea normelor metodologice pentru aplicarea prevederilor O.G. nr.82/2001, cu modificările şi completările ulterioare;

         - În baza art. 36 alin (1), alin. (2),  lit. „b” şi alin (4) lit „a”, precum  şi  în temeiul art.  45,  alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

         Art. 1 (1) Se aprobă  acordarea unui sprijin financiar Parohiei „Sf. Ștefan cel Mare” Focşani în sumă de 15,00 mii lei.
                    (2) Suma prevazută la alin (1) va fi alocată din bugetul propriu al Primăriei Municipiului Focşani pe anul 2018, de la subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar 20.19 şi va fi utilizată pentru continuarea lucrărilor de pictură. Alocarea sumei se va efectua pe baza documentelor justificative prezentate de Parohia „Sf. Ștefan cel Mare” Focşani şi verificate de specialiştii din cadrul Serviciului investiţii. 
         Art.2 Se împuterniceşte ordonatorul principal de credite să perfecteze şi să semneze contractul de cofinanţare cu Parohia „Sf. Ștefan cel Mare” Focşani.
        Art. 3 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Direcția managementul proiectelor și investițiilor.
     PREŞEDINTE DE ŞEDINŢĂ,

                                                                            CONTRASEMNEAZĂ:

           Nedelcu Mihai                                          SECRETARUL MUNICIPIULUI      

                                                                                                   FOCŞANI

                                                                                    Eduard Marian Corhană
Municipiul Focşani, 19 aprilie 2018                                                      

